এই গুজব থামাতে আনিসুল হক সাহেবের স্ত্রী, পুত্র এবং কাছের মানুষেরা বার বার সামাজিক যোগাযোগের মাধ্যমে লিখেছেন। অনুরোধ জানিয়েছেন গুজব না ছড়ানোর। কিন্তু তাতে যে কেউ ন্যূনতম শ্রদ্ধা যে জানাননি, তা বোঝা গোলো তিনি দ্বিতীয় দফা অসুস্থ্য হওয়ার পর। মৃত্যুর অন্তত এক সপ্তাহ আগে থেকে আসতে থাকলো মৃত্যুর খবর। অস্থির হয়ে গেলো একদল লোক। তাদেরই কেউ কেউ সামাজিক যোগাযোগ মাধ্যম থেকে প্রভাব ফেলতে শুরু করলো প্রচলিত গণমাধ্যমে। সফলও হলো দু’একটি ক্ষেত্রে।